b'\n_START_ARTICLE_\nTiitus M\xc3\xa4ntynen\n_START_PARAGRAPH_\nTiitus M\xc3\xa4ntynen (25. marraskuuta 1894 Lappeenranta \xe2\x80\x93 13. toukokuuta 1960) oli suomalainen kapellimestari, fagottitaiteilija ja director musices. _NEWLINE_Tiitus M\xc3\xa4ntysen vanhemmat olivat soittoaliupseeri Robert M\xc3\xa4ntynen ja Sofia Cecilia Meril\xc3\xa4 ja puoliso vuodesta 1927 musiikinopettaja Kerttu Ikonen. M\xc3\xa4ntynen opiskeli Pietarin konservatoriossa 1916\xe2\x80\x931917 ja Helsingin konservatorioassa (diplomi) 1924  ja teki opintomatkan Pariisiin 1924\xe2\x80\x931925. H\xc3\xa4n toimi orkesterimuusikkona Ven\xc3\xa4j\xc3\xa4ll\xc3\xa4 1915\xe2\x80\x931917 ja Helsingiss\xc3\xa4 1920\xe2\x80\x931924. Vuonna 1925 h\xc3\xa4nest\xc3\xa4 tuli Mikkelin musiikinyst\xc3\xa4v\xc3\xa4in orkesterin, my\xc3\xb6hemmin Mikkelin kaupunginorkesterin ja sen orkesterikoulun johtaja, h\xc3\xa4n hoiti teht\xc3\xa4v\xc3\xa4\xc3\xa4 aina vuoteen 1958. H\xc3\xa4nen johdollaan orkesteri osallistui muun muassa vuonna 1931 Helsingin laulujuhliin. Orkesteri voitti ensimm\xc3\xa4isen palkinnon Jean Sibeliuksen \xe2\x80\x9dAlla marcian\xe2\x80\x9d -esityksest\xc3\xa4.M\xc3\xa4ntynen johti my\xc3\xb6s Mikkelin sekakuoroa 1925\xe2\x80\x931935 ja Mikkelin Karjalakuoroa 1946\xe2\x80\x931955. H\xc3\xa4n toimi 1920-luvulla useaan otteeseen musiikinopettajana. Director mucises -arvonimen M\xc3\xa4ntynen sai 1943. H\xc3\xa4net palkittiin Pro Finlandia -mitalilla 1960.'